24ITP-13

Nafarroako Alderdi Sozialista talde parlamentarioko eledun Ramón Alzorriz Goñi jaunak, Legebiltzarreko Erregelamenduan ezarritakoaren babesean, honako interpelazio hau aurkezten du, Osoko Bilkuran eztabaidatzeko.

Erronka eta aldaketa handiak gertatzen ari diren honetan, lurraldeak egituratzen dituzten azpiegiturak funtsezkoak dira garapena ahal den kohesionatuena eta orekatuena izan dadin.

Halatan, Nafarroako Foru Komunitatea aurrerabidea egiten ari da azpiegitura handiak –hidrikoak, teknologikoak, komunikazioetakoak nahiz mugikortasunekoak– egitearen arloan; izan ere, oso garrantzitsuak dira orainerako, baina baita etorkizunerako ere. Ohartuta gaude etorkizuneko belaunaldiekiko ardura handia daukagula.

Hori dela-eta, Nafarroako Gobernuak azpiegituren arloan darabilen politika orokorrari buruzko interpelazio hau egiten diot Lurralde Kohesiorako kontseilariari.

Iruñean, 2024ko maiatzaren 15ean

Foru parlamentaria: Ramón Alzórriz Goñi